open-index/open-wikipedia-markdown huggingface dataset:
2141 Συμφερόπολη

μικρογραφία|Η τροχιά του αστεροειδούς 2141 Συμφερόπολη
Η **Συμφερόπολη (Simferopol)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,3. Ανακαλύφθηκε το 1970 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά της από την πόλη Συμφερόπολη της Κριμαίας.

## Φυσικά χαρακτηριστικά
Ο φασματικός τύπος της Συμφερόπολης είναι **SI**. Η Συμφερόπολη περιστρέφεται γύρω από τον εαυτό της μία φορά κάθε 14 ώρες και 57 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Συμφεροπολη
Στάδιο Ριαθόρ

Το **Στάδιο Ριαθόρ** (Estadio Municipal de Riazor, ) είναι πολλαπλών χρήσεων στάδιο στην Α Κορούνια της Γαλικίας, στην Ισπανία. Το στάδιο αποτελεί έδρα της Ντεπορτίβο Λα Κορούνια, ενώ έχει συνολική χωρητικότητα της τάξεως των 34.600 θέσεων.

## Ιστορία

Παρά το γεγονός ότι το στάδιο φιλοξενούσε τις εντός έδρας αναμετρήσεις της Ντεπορτίβο από την κατασκευή του το 1906, δεν ήταν παρά μόνο το 1944 που έλαβε χώρα η κατασκευή βασικών εγκαταστάσεων (π.χ. κερκίδες, αποδυτήρια...). Εκείνη την χρονιά, το στάδιο επισημοποιήθηκε ως έδρα της Ντεπορτίβο. Η εναρκτήρια αναμέτρησή του ήταν με αντίπαλο την Βαλένθια ΚΦ στις 28 Οκτωβρίου 1944, αναμέτρηση στην οποία η Λα Κορούνια ηττήθηκε με σκορ 2-3.

Η μεγάλη χωρητικότητά του της τάξεως των 30.000 θέσεων οδήγησε το Ριαθόρ στο να επιλεγεί για την φιλοξενία αναμετρήσεων της τελικής φάσης του Παγκοσμίου Κυπέλλου του 1982. Επίσης, αυτό το χαρακτηριστικό κατέστησε το Ριαθόρ ως τον επικρατέστερο χώρο διεξαγωγής του τελικού του Κυπέλλου Ισπανίας μεταξύ της Ρεάλ Μαδρίτης και της ΡΚΝ Εσπανιόλ το 1947, στον οποίο νικήτρια αναδείχτηκε τελικώς η ομάδα της ισπανικής πρωτεύουσας, φτάνοντας στην κατάκτηση του ένατου τίτλου κυπελλούχου της.

## Παγκόσμιο Κύπελλο 1982
Το Ριαθόρ ήταν μεταξύ των σταδίων που επελέγησαν για την φιλοξενία αναμετρήσεων στα πλαίσια της τελικής φάσης του Παγκοσμίου Κυπέλλου του 1982, ενώ φιλοξένησε τις παρακάτω αναμετρήσεις:



## Παραπομπές


## Εξωτερικοί Σύνδεσμοι
*Το Ριαθόρ στο canaldeportivo.com
*Διαδικτυακή επίσκεψη του Εστάδιο Ριαθόρ
*Το Εστάδιο Ριαθόρ  στο Deportivo-La-Coruna.com (επίσημη διεθνής λέσχη οπαδών)
*Estadios de Espana  
*Εστάδιο Ριαθόρ: Φωτογραφίες

Κατηγορία:Στάδια ποδοσφαίρου στην Ισπανία
Κατηγορία:Ντεπορτίβο Λα Κορούνια
Κατηγορία:Στάδια Παγκοσμίου Κυπέλλου Ποδοσφαίρου 1982
Lili Marleen

[thumb|Μνημείο [Λάλε Άντερσεν - "Λιλί Μαρλέν" στη νήσο Λάνγκεογκ]]
Το ***Lili Marleen*** (ελληνική απόδοση **Λιλί Μαρλέν**) είναι το πλέον διάσημο τραγούδι στη διάρκεια του Β' Παγκοσμίου πολέμου που τραγουδήθηκε και από τις δύο πλευρές των αντιμαχομένων, με διαφορετικό χαρακτήρα. Αρχική ερμηνεύτρια του τραγουδιού ήταν η Λάλε Άντερσεν.

## Σύντομη ιστορία
Η **«Λιλί Μαρλέν»** ήταν ένα παλιό γερμανικό ερωτικό ποίημα, που φέρεται να γράφηκε από το δάσκαλο Χανς Λάιπ (1893–1983) στη διάρκεια του Α΄ Παγκοσμίου πολέμου περί το 1915 και πρωτοδημοσιεύτηκε το 1937 με τον τίτλο «Das Lied eines Jungen Soldaten auf der Wacht» («Το τραγούδι ενός νεαρού στρατιώτη στη σκοπιά»). Τον επόμενο χρόνο μελοποιήθηκε από τον Νόρμπερτ Σουλτς (1911-2002) μέλους του ναζιστικού κόμματος και αργότερα συνεργάτη του Γιόζεφ Γκέμπελς. Το 1939 ηχογραφήθηκε για πρώτη φορά σε ερμηνεία της Γερμανίδας τραγουδίστριας Λάλε Άντερσεν (1905-1972) υπό τον νέο τίτλο «Das Mädchen unter der Laterne» («Το κορίτσι κάτω απ΄ το φανάρι»).

Μετά την ταυτόχρονη γερμανική εισβολή σε Ελλάδα και Γιουγκοσλαβία, ο καταληφθείς ραδιοφωνικός σταθμός του Βελιγραδίου από το Ράιχ άρχισε ν' αναμεταδίδει με τον πολύ ισχυρό πομπό που είχε στο μεταξύ εγκατασταθεί, το τραγούδι αυτό, ως πιο πρόχειρο στη δισκοθήκη, χωρίς ιδιαίτερο προπαγανδιστικό χαρακτήρα. Κάθε βράδυ, στις 9.55 μμ ακριβώς, το πρόγραμμα του κατοχικού γερμανικού σταθμού του Βελιγραδίου έκλεινε με το Lili Merleen. Ετσι το τραγούδι διαδόθηκε σε όλη την Ευρώπη, τη Μεσόγειο και τη Β. Αφρική (άρεσε στον Γερμανό στρατάρχη Ερβιν Ρόμελ και στους άνδρες του ναζιστικού Afrikakorps)  ενώ έφτασε ακόμη και στις ΗΠΑ και μάλιστα μεταγλωττισμένο. Τελικά ο τίτλος του καθιερώθηκε από το αναφερόμενο στο τραγούδι όνομα του κοριτσιού Λιλί Μαρλέν. Το θέμα είναι απλό : ένας φαντάρος στη σκοπιά ονειρεύεται ότι η Λιλί θα τον περιμένει να ξαναβρεθούν κάτω από τον φανοστάτη όπου συναντιόντουσαν πριν τον πόλεμο. Τον Ιούνιο του 1942, σε μια νεότερη διασκευή με κρουστά, έλαβε την μορφή εμβατηρίου, που συνδυαζόταν άριστα με τον γερμανικό στρατιωτικό βηματισμό. Από τότε και μετά για μεν τους Γερμανούς έφερε προπαγανδιστικό χαρακτήρα, για δε τους Συμμάχους παρέμενε ένα ιδιαίτερα δημοφιλές ερωτικό τραγούδι, με την γλυκιά και γεμάτη πάθος φωνή της Άντερσεν.

Το τραγούδι μεταγλωττισμένο στην ιταλική έχει ένα ιδιαίτερο αργό τέμπο σε χαμηλότερη φωνή, που προσέδιδε μάλλον απογοήτευση παρά ενθουσιασμό. Μεταγλωττίστηκε και στην ελληνική με κάποιο σκωπτικό όμως χαρακτήρα, που αποδιδόταν με νεαρές φωνές από θεατρικούς θιάσους της επιθεώρησης. Μεταγλωττίστηκε και τραγουδήθηκε στα φινλανδικά, όχι όμως με τον γερμανικό στόμφο. Υπολογίζονται σε περίπου 200 οι διαφορετικές εκτελέσεις που έχουν κυκλοφορήσει από τότε μέχρι σήμερα.

## Πηγές
* "Ειδικό αφιέρωμα στα τραγούδια του 1940", αρχείο NET (Β' Πρόγραμμα), εκπομπή της 28η Οκτωβρίου 2012, ώρα 22.00 του Γ. Παπαστεφάνου.

## Εξωτερικοί σύνδεσμοι

*Επίσημος ιστότοπος Lili Marleen
*Λιλί Μαρλέν από Λάλε Άντερσεν στο Internet Archive

Κατηγορία:Τραγούδια του Β' Π.Π.
Κατηγορία:Εμβατήρια
Κατηγορία:Τραγούδια του 1938
Κατηγορία:Γερμανικά τραγούδια
Graekervennen (O Φιλέλλην)

Η **Graekervennen** (ο Φιλέλλην), ήταν δανική φιλελληνική εφημερίδα η οποία εκδιδόταν από το 1827 ως το 1830
## Ιστορία της εφημερίδας
Ο **Graekervennen** ήταν εβδομαδιαία εφημερίδα και κυκλοφόρησε το πρώτο της φύλλο στις 6 Νοεμβρίου 1827. Από την πρώτη της έκδοση σημειώνει κιόλας τρεις εκδόσεις. Εκδότης της εφημερίδος ήταν ο δανός αξιωματικός και με φιλολογικά, λογοτεχνικά- ποιητικά ενδιαφέροντα Frederik Wilhelm Stockfleth (1793-1849).
Συντάσσει άρθρα σχετικά με την Ελλάδα, αναπαράγει ειδήσεις από την επαναστατημένη Ελλάδα, μυθιστορήματα σε συνέχειες με σκοπό την ευαισθητοποίησή των αναγνωστών σχετικά με τα δεινά που υφίσταντο από τους Τούρκους. Απευθύνει από τις στήλες της εκκλήσεις προς την Ευρώπη.
Τα έξοδα της έκδοσης της εφημερίδος καλύπτονται από τον τυπογράφο L.J. Jacobsen που τύπωνε δωρεάν την εφημερίδα, ενώ το χαρτί το δώριζε ένας πρόσωπο της δανέζικης αριστοκρατίας που σκόπιμα ήθελε να κρατήσει την ανωνυμία του.
Η διακίνηση της εφημερίδας ήταν ευρεία παρά τις απαγορεύσεις για ανάλογου περιεχομένου έντυπα που είχαν επιβληθεί στο ταχυδρομείο από το κράτος.

Οι αναγνώστες της εφημερίδας έστελναν συνδρομές στην εφημερίδα οι οποίες αποστέλλονταν στην Ελλάδα με σκοπό την οικονομική ενίσχυση της εκπαίδευσης των Ελληνοπαίδων και τη βοήθεια των χηρών και των ορφανών του πολέμου. Τα ποσά που συγκεντρώνουν κάθε φορά τα στέλνει ο Stockfleth με τη βοήθεια των Κομιτάτων στον Εϋνάρδο και αυτός στον Καποδίστρια.
Οι συνδρομητές είναι διαφόρων ηλικιών και κοινωνικών τάξεων σύμφωνα με τους ονομαστικούς καταλόγους των συνδρομητών της εφημερίδας: από ένα μικρό αγόρι που προσέφερε το χαρτζιλίκι του μέχρι τον ίδιο τον διάδοχο του Δανικού θρόνου, Christian.
Η εφημερίδα έπαψε να εκδίδεται στις 12 Ιανουαρίου 1830 καθώς διαπίστωνε πως οι Έλληνες είχαν πια πετύχει τον αντικειμενικό στόχο του αγώνα τους που ήταν η δημιουργία ανεξάρτητου κράτους.

## Πηγές
* Αριστέα Παπανικολάου- Κρίστενσεν, Το Φιλελληνικό κίνημα στη Δανία, εκδ. Ιστορική και Εθνολογική Εταιρεία της Ελλάδος, Αθήνα, 2010, σελ.65-72

Κατηγορία:Φιλέλληνες
Κατηγορία:Εφημερίδες στη δανική γλώσσα
Κατηγορία:Εφημερίδες με τόπο έκδοσης τη Δανία
2142 Λαντάου

Ο **Λαντάου (Landau)** είναι ένας αστεροειδής που περιφέρεται κυρίως στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,1. Ανακαλύφθηκε το 1972 από τη Σοβιετική αστρονόμο Λιουντμίλα Ιβάνοβνα Τσερνίχ, που παρατηρούσε από το Ναουτσνί της Κριμαίας, και πήρε το όνομά του στη μνήμη του Σοβιετικού φυσικού Λεβ Λαντάου.

Αξιοσημείωτη είναι η μικρή κλίση της τροχιάς του Λαντάου ως προς την εκλειπτική, μόλις 39΄45΄΄.

## Φυσικά χαρακτηριστικά
Τα φυσικά χαρακτηριστικά του Λαντάου είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λανταου
2143 Τζιμάρνολντ

Ο **Τζιμάρνολντ (Jimarnold)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 14,3. Ανακαλύφθηκε το 1973 από την Αμερικανίδα αστρονόμο Έλινορ Χέλιν, που παρατηρούσε από το Αστεροσκοπείο του Πάλομαρ, και πήρε το όνομά του προς τιμή του Αμερικανού κοσμοχημικού Τζιμ (Τζέιμς) Ρ. Άρνολντ (*James Richard Arnold*, 1923-2012).

## Φυσικά χαρακτηριστικά
Τα φυσικά χαρακτηριστικά του Τζιμάρνολντ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τζιμαρνολντ
2144 Μαριέττα

μικρογραφία|3D μοντέλο του αστεροειδούς 2144 Μαριέττα
Η **Μαριέττα (Marietta)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,0. Ανακαλύφθηκε το 1975 από τη Σοβιετική αστρονόμο Λιουντμίλα Ιβάνοβνα Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή της Αρμενικής καταγωγής συγγραφέως και φιλολόγου Μαριέττας Σ. Σαγκινιάν (1888-1982).

## Φυσικά χαρακτηριστικά
Τα κυρίως φυσικά χαρακτηριστικά της Μαριέττας είναι άγνωστα. Η Μαριέττα περιστρέφεται γύρω από τον εαυτό της μία φορά κάθε 5 ώρες και 29 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μαριεττα
Φωκίων Διαλέτης

Ο **Φωκίων Διαλέτης** (1861-1913) ήταν Έλληνας στρατιωτικός με συμμετοχή στους Βαλκανικούς Πολέμους. 

Φονεύθηκε κατά τη Μάχη Κιλκίς-Λαχανά στις 19 Ιουνίου 1913.
## Βιογραφία
Ο Φωκίων Διαλέτης γεννήθηκε το Δεκέμβριο του 1861 στην Άνω Χρυσοβίτση Αιτωλοακαρνανίας. Ο πατέρας του, Κωνσταντίνος, ήταν αντισυνταγματάρχης και βουλευτής. 

Ο Φωκίων Διαλέτης σπούδασε στη σχολή υπαξιωματικών και την ονομάσθηκε Ανθυπολοχαγός Πεζικού. Τον Δεκέμβριο του 1898 προήχθη σε Υπολοχαγό, τον Δεκέμβριο του 1904 σε Λοχαγό και τέλος τον Δεκέμβριο του 1911 σε ταγματάρχη. Συμμετείχε στον Ελληνοτουρκικό πόλεμο του 1897 και στους βαλκανικούς πολέμους. Έλαβε μέρος στη μάχη των Πέντε Πηγαδιών όπως επίσης και στην μάχη του Μπιζανίου, κάτω από τις εντολές του Αντιστράτηγου Σαπουντζάκη Κωνσταντίνου, που οδήγησε στην απελευθέρωση των Ιωαννίνων και ολόκληρης της Ηπείρου. Επίσης ήταν παρών στην παράδοση και απελευθέρωση της Θεσσαλονίκης.  

Έλαβε ηγετικό ρόλο ως διοικητής του 1ου συντάγματος πεζικού στη Μάχη Κιλκίς-Λαχανά μαζί με τον Παναγιώτη Δαγκλή, τον Αντώνιο Καμάρα και τον Εμμανουήλ Μανουσογιαννάκη. Στη Μάχη Κιλκίς-Λαχανά στις 19 Ιουνίου 1913, σε ηλικία 52 ετών, τραυματίστηκε θανάσιμα.   

Η πολιτεία τον τίμησε μετά τον θάνατόν του, στήνοντας την προτομή του στο ηρώο του Λαχανά και μετέπειτα στο ηρώο του Κιλκίς και έδωσε το όνομά του σε οδούς πόλεων, όπως η Θεσσαλονίκη, τα Γιαννιτσά, το Αγρίνιο, το Θέρμο. Το στρατόπεδο στο Κιλκίς φέρει σήμερα επίσης το όνομά του. 

## Πηγές


Κατηγορία:Έλληνες αξιωματικοί του πεζικού
2140 Κεμέροβο

μικρογραφία|Η τροχιά του αστεροειδούς 2140 Κεμέροβο
Ο **Κεμέροβο (Kemerovo)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,90. Ανακαλύφθηκε το 1970 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά της από τη ρωσική πόλη Κεμέροβο, πρωτεύουσα ομώνυμης περιφέρειας.

## Φυσικά χαρακτηριστικά
Η μέση διάμετρος του Κεμέροβο εκτιμάται σε 29,49 χιλιόμετρα, ενώ το γεωμετρικό άλβεδό του είναι 0,089 ± 0,011. Ο Κεμέροβο περιστρέφεται γύρω από τον εαυτό του μία φορά κάθε 7 ως 11,5 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κεμεροβο
Δημήτρης Κορδατζής

Ο **Δημήτρης Κορδατζής** είναι Έλληνας συνθέτης, δεξιοτέχνης του μπουζουκιού, στιχουργός και τραγουδοποιός.

## Βιογραφία
Ο Δημήτρης Κορδατζής γεννήθηκε στο Ναύπλιο. Από τα παιδικά του χρόνια, ξεκίνησε ως αυτοδίδακτος να παίζει μπουζούκι. Σπούδασε μουσική στο Ωδείο και διδάχτηκε τους λαϊκούς δρόμους από τον Μουσικοσυνθέτη Θόδωρο Δερβενιώτη.  

Εχει συνεργαστεί με καλλιτέχνες όπως οι: Μαρινέλλα, Χάρις Αλεξίου, Νότης Σφακιανάκης, Νίκος Μακρόπουλος, Σταματής Γονίδης, Γιώργος Μαργαρίτης, Πίτσα Παπαδοπούλου, Πασχάλης Τερζής, Γλυκερία, Λευτέρης Πανταζής, Αντύπας, Δέσποινα Βανδή, Νατάσα Θεοδωρίδου, Βίκυ Μοσχολιού, Γεράσιμος Ανδρεάτος, Άντζελα Δημητρίου, Δημήτρης Κοντολάζος, Θέμης Αδαμαντίδης, Πέγκυ Ζήνα, Γιώργος Μητσάκης, Νίκος Κουρκούλης, Γιώργος Μαζωνάκης, Κωνσταντίνα, Νίκος Νομικός, Χαρούλα Λαμπράκη, Λεωνίδας Βελής, Σταμάτης Κόκοτας, Πέτρος Αναγνωστάκης, Γιώργος Χατζηαντωνίου, Σπύρος Ζαγοραίος, Αντώνης Καλογιάνης, Γιώργος Γερολυμάτος, Λιζέτα Νικολάου, Λευτέρης Μυτιληναίος, Μάκης Χριστοδουλόπουλος, Γιάννης Πλούταρχος, Ζαφείρης Μελάς, Λίτσα Διαμάντη, Στάθης Αγγελόπουλος, Δημήτρης Ξανθάκης, Θανάσης Κομνηνός, Χρήστος Πάζης, κ.α.   

Έχει συνεργαστεί ς με τους στιχουργούς: Ηλία Φιλίππου, Βασίλη Παπαδόπουλο, Λάκη Τσωλη, Λευτέρη Χαψιάδη, Κώστα Νίτσο, Άγγελο Αξιώτη, Κώστα Μπαλαχούτη, Κώστα Ξηρογιάννη, Αντώνη Αντωνάκο, Νεκτάριο Μπήτρο κ.α.   

Έχει συμμετάσχει στο φεστιβάλ «τσιτσάνεια» παίρνοντας βραβείο καλύτερης μουσικής και βραβείο καλύτερου τραγουδιού με το τραγούδι του «Κυριακή του Τσιτσάνη». 
----
### Άλμπουμ
**Bouzouki Around the World*
Ο Δημήτρης Κορδατζής έχει στο ενεργητικό του εκτός των άλλων, πέντε προσωπικούς δίσκους με οργανικές συνθέσεις του, και ένα cd rom με τίτλο "from east europe" σε εταιρεία του εξωτερικού με δείγματα και φράσεις για χρήση με υπολογιστή σε ταινίες και soundtracks. Τον Αύγουστο 2006 κυκλοφόρησε από τη εταιρεία vasipap μια δουλειά με τίτλο *Bouzouki Around the World*
και περιλαμβάνει 14 οργανικά σόλο μπουζούκι, σάζι, ούτι, τζουρά και μπαγλαμά. στην συγκεκριμένη δουλειά συμμετέχουν φιλικά και οι Βασίλης Σαλέας στο κλαρίνο και Νίκος Οικονομίδης βιολί.
Το 2020 κυκλοφόρησε από την εταιρεία music mirror και με γενικό τίτλο "ταξίδι στο χρόνο" 6 νέα οργανικά και δύο τραγούδια σε μουσική δική του και στίχους του Κώστα Ξηρογιάννη με ερμηνευτή τον Γεράσιμο Ανδρεάτο.

### Σινγκλ
**Κυριακή του Τσιτσάνη*
Στο Όγδοο Πανελλήνιο Φεστιβάλ λαϊκού τραγουδιού "ΤΣΙΤΣΑΝΕΙΑ 2005" με το τραγούδι του "ΚΥΡΙΑΚΗ ΤΟΥ ΤΣΙΤΣΑΝΗ"
πάνω σε στίχους του Βασίλη Παπαδόπουλου, κέρδισε δυο βραβεία. Βραβείο καλύτερης μουσικής και Βραβείο καλύτερου τραγουδιού.
### Τραγούδια που έχει γράψει

## Παραπομπές


Κατηγορία:Έλληνες μουσικοί
Κατηγορία:Έλληνες τραγουδοποιοί
Κατηγορία:Έλληνες μπουζουκτσήδες
Πρωτάθλημα πετοσφαίρισης Α2 εθνικής κατηγορίας γυναικών 2010-2011

Το **πρωτάθλημα βόλεϊ Α2 κατηγορίας γυναικών της περιόδου 2010−11** έγινε με τη συμμετοχή 24 ομάδων χωρισμένες σε τρεις ομίλους. Οι τρεις πρωταθλήτριες των ομίλων προβιβάστηκαν στην Α1 κατηγορία.

## Βαθμολογίες

## Εξωτερικοί σύνδεσμοι
*Βαθμολογία Α' ομίλου, επίσημος ιστότοπος ΕΟΠΕ
*Βαθμολογία Β' ομίλου, επίσημος ιστότοπος ΕΟΠΕ
*Βαθμολογία Γ' ομίλου, επίσημος ιστότοπος ΕΟΠΕ



2010 2011
Α2 Γυναικων
Α2 Γυναικων
Σεντρίκ Μπαρμποσά

Ο **Σεντρίκ Μπαρμποσά**, γεννημένος στις 6 Μαρτίου 1976 στο Ωμπενά, είναι Γάλλος ποδοσφαιρστής, ο οποίος αγωνίζεται στην θέση του μέσου για λογαριασμό της Εβιάν-Τονόν-Γκαγιάρ.

## Βιογραφία
Ο Σεντρίκ Μπαρμποσά ξεκίνησε την καριέρα του από την Αλέ, στην περιοχή των Σεβέν. Εντάχθηκε στην Μονπελιέ το 1997, με την οποία πραγματοποίησε το ντεμπούτο του στην Λιγκ 1. Ο πρώτος του αγώνας πρώτης κατηγορίας έλαβε χώρα στις 2 Αυγούστου 1997, σε μία αναμέτρηση με αντίπαλο την Στρασμπούρ (1-1).

Το 2003, συνέχισε την καριέρα του στην Βρετάνη και συγκεκριμένα στην Σταντ Ρενναί, όπου μετά από μια καλή πρώτη σεζόν, βρέθηκε στον πάγκο των αναπληρωματικών για δύο σεζόν μετά από σοβαρό τραυματισμό του. Το 2006, αποφάσισε να δοκιμάσει την τύχη του στην Ωμπ, για λογαριασμό της ΕΣ Τρουά ΑΚ, όπου ξαναβρήκε θέση βασικού, αλλά με το τέλος της σεζόν, η Τρουά υποβιβάστηκε στην Λιγκ 2.

Για την σεζόν 2007-2008, ο Σεντρίκ Μπαρμποσά επέλεξε την ΦΚ Μετς ως τον επόμενο σταθμό στην ποδοσφαιρική του καριέρα, η οποία είχε μόλις προβιβαστεί από την Λιγκ 2. Στην διάρκεια της θερινής μεταγραφικής περιόδου του 2009, αποκτήθηκε από την Κρουά ντε Σαβουά (Νασιονάλ), νυν Εβιάν-Τονόν-Γκαγιάρ και συμμετείχε στην κατάκτηση του πρωταθλήματος της Νασιονάλ από τους *Savoyards*, που ήταν και ο πρώτος τίτλος στην καριέρα του. Επιστρέφοντας στην Λιγκ 2, διατήρησε θέση βασικού στο αρχικό σχήμα της ομάδας και μετά από μια εντυπωσιακή σεζόν στην Λιγκ 2, ο ομάδα της Σαβοΐας πήρε την άνοδο για την Λιγκ 1.

Κατά την επιστροφή του στην Λιγκ 1 για την σεζόν 2011-2012, συνεισέφερε σημαντικά στην παραμονή της ομάδας του στην ελίτ του γαλλικού ποδοσφαίρου, πετυχαίνοντας 8 τέρματα και μοιράζοντας 8 ασίστ, σε μία από τις καλύτερες σεζόν της καριέρας του.

## Τίτλοι
*  **[[Εβιάν-Τονόν-Γκαγιάρ]]**
** Πρωταθλητής Γαλλίας στη Νασιονάλ το 2010.
** Πρωταθλητής Γαλλίας στη Λιγκ 2 το 2011.

## Εξωτερικοί σύνδεσμοι

* Προφίλ του Μπαρμποσά στο *lequipe.fr*
* Προφίλ του Μπαρμποσά στο *transfermarkt.co.uk*
* Στατιστικά του Μπαρμποσά στο *footballdatabase.eu*
* Συνέντευξη του Σεντρίκ Μπαρμποσά στο sofoot.com
* Συνέντευξη του Σεντρίκ Μπαρμποσά στο sport24.com
* Συνέντευξη του Σεντρίκ Μπαρμποσά στην ηλεκτρονική έκδοση της εφημερίδας Le Messager
* Συνέντευξη του Σεντρίκ Μπαρμποσά στην ηλεκτρονική έκδοση της εφημερίδας L’Équipe

Κατηγορία:Γάλλοι ποδοσφαιριστές
Κατηγορία:Ποδοσφαιριστές Μονπελιέ ΕΣΚ
Κατηγορία:Μέσοι ποδοσφαιριστές
Κατηγορία:Ποδοσφαιριστές Ολιμπίκ Αλές
Κατηγορία:Ποδοσφαιριστές Σταντ Ρενναί
Κατηγορία:Ποδοσφαιριστές ΕΣ Τρουά ΑΚ
Κατηγορία:Ποδοσφαιριστές ΦΚ Μετς
Κατηγορία:Ποδοσφαιριστές Εβιάν-Τονόν-Γκαγιάρ
Αρχοντικό Λάζαρου Κουντουριώτη

Το **αρχοντικό Λάζαρου Κουντουριώτη** στην Ύδρα είναι παράρτημα του Εθνικού Ιστορικού Μουσείου.

## Ιστορικό

Κατασκευάστηκε για λογαριασμό του Λάζαρου Κουντουριώτη στα τέλη του 18ου αιώνα και αποτελεί ιδιαίτερα σημαντικό δείγμα αρχιτεκτονικής. Έχει δύο ορόφους (ισόγειο - α΄ όροφος) και ένα υπόγειο και δεσπόζει στην δεξιά πλευρά του όρμου της Ύδρας. Το αρχοντικό κληρονομήθηκε από τον γιο του Λάζαρου, Παντελή Κουντουριώτη, διατηρώντας το ως μόνιμη κατοικία. Το 1979 ο δισέγγονός του Λάζαρου, Παντελής Λ. Κουντουριώτης, το δώρισε στην Ιστορική και Εθνολογική Εταιρεία της Ελλάδος με τον όρο να λειτουργήσει ως μουσείο. Την μελέτη αποκατάστασης του αρχοντικού πραγματοποίησε ο αρχιτέκτονας Αλέκος Καλλιγάς. Το 1999 πραγματοποιήθηκε η μετατροπή του αρχοντικού σε μουσείου, η οποία χρηματοδοτήθηκε από το ευρωπαϊκό πρόγραμμα "Τουρισμός - Πολιτισμός".

Το τελευταίο άνοιξε τις πύλες του το 2001 ως παράρτημα του Εθνικού Ιστορικού Μουσείου.

## Εκθέματα
Στο ισόγειο του αρχοντικού διατηρούνται αντικείμενα που περιήλθαν στο Μουσείο από την δωρεά του Παντελή Λ. Κουντουριώτη και περιέχει αρκετές ολόσωμες ελαιογραφίες και προσωπογραφίες μελών της οικογένειας Κουντουριώτη, φιλοτεχνημένες από τους Ανδρέα Κριεζή, Διονύσιο Τσόκο, Περικλή Βυζάντιο κ.α., καθώς και έπιπλα, φωτογραφίες, γραφεία και προσωπικά αντικείμενα αυτών. Στον πρώτο όροφο βρίσκεται η λαογραφική συλλογή με παραδοσιακές ενδυμασίες, κεντήματα, ξυλόγλυπτα, κοσμήματα και κεραμικά.

Στις τρεις αίθουσες του υπογείου φιλοξενούνται έργα των ζωγράφων Περικλή και Ντίκου Βυζάντιου, τα οποία δωρήθηκαν από την κόρη του Περικλή, Μαριλένα Λιακοπούλου, και τον γιό της, Αλέξανδρο Λιακόπουλο. Ο Περικλής Βυζάντιος ήταν παντρεμένος με την Ευφροσύνη Σκουμπουρδή, δισεγγονή της Μαρίας Λαζάρου Κουντουριώτη και του Δημήτριου Βούλγαρη. Η συλλογή έργων έχει υδραϊκή θεματολογία (1951 - 1971).

## Παραπομπές



Κατηγορία:Λαογραφικά μουσεία στην Ελλάδα
Κατηγορία:Ύδρα
Κατηγορία:Ιστορικές οικίες-μουσεία στην Ελλάδα
Αρχοντικό Παύλου Κουντουριώτη

Το **αρχοντικό Παύλου Κουντουριώτη** είναι διατηρητέο ιστορικό κτίριο στην Ύδρα και σήμερα ανήκει στο Υπουργείο Πολιτισμού, το οποίο σκοπεύει να το μετατρέψει σε μουσείο της οικογένειας Κουντουριώτη και της βυζαντινής & μεταβυζαντινής Τέχνης και Ιστορίας της Ύδρας.

## Ιστορικό
Κατασκευάστηκε για λογαριασμό του Γεωργίου Κουντουριώτη, πλοιοκτήτη και πρωθυπουργού, στα δυτικά του λιμανιού της Ύδρας και φιλοξένησε την οικογένεια του τελευταίου. Με την πάροδο του χρόνου, λόγω του κόστους συντήρησης, ο ένας όροφος της οικίας εγκαταλείφθηκε. Στις αρχές του 20ού αιώνα ο ναύαρχος Παύλος Κουντουριώτης, πρόεδρος της Δημοκρατίας και εγγονός του Γεωργίου, πραγματοποίησε εκτεταμένες επισκευές στο αρχοντικό, καθώς επισκεπτόταν συχνά το πατρογονικό του νησί. Ο τάφος του Παύλου Κουντουριώτη βρίσκεται λίγα μέτρα κάτω από το αρχοντικό.
 	
Το 1991 οι απόγονοί του πώλησαν το κτήριο μαζί με την επίπλωση και τα οικογενειακά αντικείμενα στο Υπουργείο Πολιτισμού με σκοπό να μετατραπεί σε μουσείο.

## Παραπομπές


Κουντουριωτη

Κατηγορία:Ύδρα
2145 Μπλαάουβ

Ο **Μπλαάουβ (Blaauw)** είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,6. Ανακαλύφθηκε το 1976 από τον Δανό αστρονόμο Ρίτσαρντ Μάρτιν Γουέστ, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών `Ανδεων, και πήρε το όνομά του προς τιμή του Ολλανδού αστρονόμου Αδριανού Μπλαάουβ (1914-2010).

## Φυσικά χαρακτηριστικά
Η μέση διάμετρος του Μπλαάουβ εκτιμάται σε 34,20 χιλιόμετρα, ενώ το γεωμετρικό άλβεδό του είναι 0,087 ± 0,010.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπλααουβ
Οικογένεια Σαχίνη

Η **οικογένεια Σαχίνη** είναι παλιά οικογένεια της Ύδρας που αποτελεί κλάδο της οικογένειας των Κιοσσέδων. 

## Ιστορικό

Σύμφωνα με τις υπάρχουσες πληροφορίες, η οικογένεια εγκαταστάθηκε στην Ύδρα γύρω στο 1700. Γενάρχης της οικογένειας είναι ο Δημήτρης Κιοσσές - Σαχίνης, γιος του Αντωνίου Κιοσσέ, προκρίτου Ύδρας. Το Σαχίνης αποτελεί παραφθορά του παρωνυμίου Σαχίν (σαΐνι, εκ του τουρκικού sahin = γεράκι), το οποίο του δόθηκε καθώς λάμβανε μέρος με ιδιόκτητο ταχύπλοο πλοίο στην διεκπεραίωση της αλληλογραφίας.

## Μέλη

* Αντώνιος Κιοσσές, πρόκριτος Ύδρας, Διοικητής Αίγινας

**Δημήτριος Σαχίνης, πλοιοκτήτης - έμπορος, γενάρχης των Σαχίνηδων και γιος του Αντωνίου
*** Αντώνιος Σαχίνης, πλοιοκτήτης - έμπορος και γιος του Δημητρίου
*** Γεώργιος Σαχίνης, πλοιοκτήτης - έμπορος, ναυμάχος του 1821, υποναύαρχος, υπασπιστής του Βασιλέα Όθωνα, και γιος του Δημητρίου
****Δημήτριος Γ. Σαχίνης, υποναύαρχος, αυλάρχης του Βασιλέα Γεωργίου Α', υπουργός επι των Ναυτικών, σύζυγος της Παναγιωτίτσας Πετρόμπεη Μαυρομιχάλη και γιος του Γεωργίου
*** Νικόλαος Σαχίνης, ναυμάχος του 1821 και γιος του Δημητρίου. 
***** Σταματίνα Σαχίνη, σύζυγος Ανδρέα Α. Μιαούλη και κόρη του Νικολάου
****** Αντώνιος Μιαούλης, γιος της Σταματίνας
*** Σταύρος Σαχίνης, φρούραρχος της Σφακτηρίας, αγωνιστής του 1821 και γιος του Δημητρίου
*** Μαρία Σαχίνη, σύζυγος Λάζαρου Τσαμαδού και κόρη του Δημητρίου
*** Ξανθή Σαχίνη, σύζυγος Εμμανουήλ Τομπάζη και κόρη του Δημητρίου
**** Νικόλαος Τομπάζης, γιος της Ξανθής
***** Αλέξανδρος Τομπάζης, διπλωμάτης και γιος του Νικολάου
****** Νικόλαος Τομπάζης, φωτογράφος και γιος του Αλέξανδρου
******* Αλέξανδρος Τομπάζης, αρχιτέκτονας και γιος του Νικολάου

## Παραπομπές


Κατηγορία:Οικογένειες της Ύδρας
Παντελής Λ. Κουντουριώτης

*Για τον συνονόματο πάππο του δείτε [[Παντελής Κουντουριώτης|Παντελής Λ. Κουντουριώτης ο πρεσβύτερος]].*

Ο **Παντελής Λ. Κουντουριώτης** ο νεότερος (1900 - 1978) υπήρξε ευεργέτης της Ιστορικής και Εθνολογικής Εταιρείας της Ελλάδος.

## Βιογραφικά στοιχεία

Ήταν γιος του Λάζαρου Κουντουριώτη, αξιωματικού του Πολεμικού Ναυτικού & κυβερνήτη της Αμφιτρίτης, και της Δέσποινας Ακακίου. Από την πλευρά του πατέρα του ήταν εγγονός του Παντελή Κουντουριώτη και δισέγγονος του Λάζαρου Κουντουριώτη. Κατοικούσε μεταξύ Αθήνας και Ύδρας, όπου είχε στην ιδιοκτησία του το Αρχοντικό Λάζαρου Κουντουριώτη. Υπήρξε μέλος του διοικητικού συμβουλίου της Ιστορικής και Εθνολογικής Εταιρείας της Ελλάδος και πρόεδρος της Αδελφότητος των Υδραίων Αθηνών (1954 - 1978).

Μαζί με την σύζυγό του, Ευφροσύνη Γούτου, δώρισε το Αρχοντικό Κουντουριώτη στην Ιστορική και Εθνολογική Εταιρεία της Ελλάδος με τον όρο να λειτουργήσει ως μουσείο.

## Παραπομπές


Κατηγορία:Οικογένεια Κουντουριώτη
Κατηγορία:Έλληνες ευεργέτες
Τυφώνας Κατρίνα

thumb|250px|Ο τυφώνας Κατρίνα στις 28 Αυγούστου 2005, όταν είχε φτάσει στη μέγιστη ισχύ του.
Ο **τυφώνας Κατρίνα** (*hurricane Katrina*) ήταν ο πιο πολύνεκρος και καταστρεπτικός τυφώνας του Ατλαντικού το 2005. Προκάλεσε τις ακριβότερες καταστροφές από οποιαδήποτε φυσική καταστροφή στις Ηνωμένες Πολιτείες και ήταν ο πέμπτος πιο θανατηφόρος τυφώνας που έχει πλήξει ποτέ τις ΗΠΑ. Επίσης, ήταν και ένας από τους ισχυρότερους τυφώνες που έχουν παρατηρηθεί στον Ατλαντικό. Υπολογίζεται ότι περισσότερα από 1.833 άτομα πέθαναν εξαιτίας του τυφώνα και των επακόλουθων πλημμυρών, ενώ το συνολικό κόστος των καταστροφών έφτασε τα 81 δισεκατομμύρια δολάρια ΗΠΑ με την ισοτιμία του 2005.

Ο τυφώνας σχηματίστηκε στις Μπαχάμες στις 23 Αυγούστου 2005 και εν συνεχεία διέσχισε τη Φλόριντα ως τυφώνας κατηγορίας 1. Στη συνέχεια πάνω από τα ζεστά νερά του Κόλπου του Μεξικού ενισχύθηκε ραγδαία και έφτασε στην κατηγορία 5, το μέγιστο επίπεδο της Κλίμακας Σαφίρ-Σίμπσον, με ταχύτητες ανέμων που έφταναν έως και 280 χλμ./ώρα. Στις 29 Αυγούστου, έφτασε στη Λουιζιάνα ως τυφώνας κατηγορίας 3 και προκάλεσε καταστροφές και πλημμύρες από την Φλόριντα μέχρι το Τέξας. Η μεγαλύτερη καταστροφή συνέβη στην πόλη της Νέας Ορλεάνης, το 80% της οποίας πλημμύρισε όταν το σύστημα αναχωμάτων που προστάτευε την πόλη καταστράφηκε, σε κάποιες περιπτώσεις αρκετές ώρες μετά την αποχώρηση του τυφώνα. Συνοικίες της πόλης έμειναν πλημμυρισμένες για εβδομάδες. Η κατάρρευση των αναχωμάτων θεωρείται η μεγαλύτερη πολιτική μηχανική καταστροφή που έχει συμβεί στις ΗΠΑ.

## Παραπομπές


Κατηγορία:2005
Κατρινα
Κατηγορία:Φυσικές καταστροφές
Φρανσουά Ντελμά

Ο **Φρανσουά Ντελμά** ή κατά πλήρες όνομα **Φρανσίσκ** ή **Ζαν-Φρανσουά Ντελμά** (Jean-François Delmas) (14 Απριλίου 1861 - 29 Σεπτεμβρίου 1933) ήταν  Γάλλος λυρικός βαρύτονος της Όπερας του Παρισιού.

Γεννήθηκε στη Λυών και σπούδασε στο Ωδείο του Παρισιού. Ξεκίνησε τη λυρική του παρουσία το 1886 στην Όπερα του Παρισιού στο έργου "Οι Ουγενότοι" όπου και διακρίθηκε αμέσως, παραμένοντας στη συνέχεια μόνιμο στέλεχος της Όπερας. Η μπάσο-βαρύτονη φωνή του σε χαμηλές συχνότητες του επέτρεψαν να αποδώσει τους πιο δύσκολους φωνητικούς ρόλους της Όπερας. Οι ηχογραφήσεις του με τις μεγαλύτερες δισκογραφικές εταιρείες της εποχής του όπως Οντεόν, Φωνοτυπία, και ειδικά της Πατέ σήμερα θεωρούνται από τους συλλέκτες του είδους περιζήτητες.

Σύζυγός του ήταν η επίσης γνωστή Γαλλίδα σοπράνο Μπλανς ντ΄ Ερβίγ. Ο Ντελμά πέθανε στη Γαλλία το 1933, έχοντας αποτραβηχτεί από δημόσιες εμφανίσεις, λίγα χρόνια πριν.

## Παραπομπές


## Πηγές
* "Μεγάλη Ελληνική Εγκυκλοπαίδεια" τομ.ΙΗ΄, σελ.496. και τόμ.Γ΄ (συμπλήρωμα) σελ.855.

## Εξωτερικοί σύνδεσμοι
*
*Ιστορική Όπερα - Καρτ ποστάλ που δείχνουν τον Ντελμά ως Phur στην του Xavier Leroux "Αστάρτη" και στο πρωταγωνιστικό ρόλο του Μότσαρτ Δον Τζοβάνι.
*Audio file on Archive.org - Αρχείο ήχου από Archive.org - Delmas τραγούδι "Benediction des Poignards" (= "Αγιασμός των Στιλέτων") από το έργο "Les Huguenots" (= Οι Ουγενότοι).

Κατηγορία:Γάλλοι τραγουδιστές όπερας
Κατηγορία:Βαρύτονοι
Οθωμανική Εκατονταρχία

Η **Οθωμανική εκατονταρχία** ήταν ένοπλο σώμα Οθωμανών υπηκόων το οποίο παρείχε στρατιωτικές υπηρεσίες υπέρ του αγώνα των Ελλήνων στην Επανάσταση του 1821.
## Γενικά στοιχεία
Η Οθωμανική εκατονταρχία ήταν ομάδα από τριάντα έναν Οθωμανούς προερχόμενους από τη Χιμάρα, Αϊβαλή, Μυτιλήνη, Ζαγόρι, Σμύρνη, Λειβαδιά, Θήβα. Εκατόνταρχος και αρχηγός της ήταν ο Μουσταφά Γκέκας, τουρκαλβανός φιλέλληνας. 

Η Οθωμανική εκατονταρχία ήταν ενωμένη με την Πέμπτη χιλιαρχία του Νικόλαου Κριεζιώτη και μαζί με άλλες χιλιαρχίες διοικείτο από τον Δημήτριο Υψηλάντη.

Θα συμμετάσχει σε συγκρούσεις στην Ανατολική Στερεά, τη Λειβαδιά και τη Θήβα.

## Παραπομπές

## Πηγές
* Σπύρος Λουκάτος, «Τουρκο-αλβανικού φιλελληνισμού εράνισμα κατά την Ελληνικήν εθνεγερσίαν », Αθηνά, τομ.ΟΓ-ΟΔ, (1972-1973), σελ. 52-53

Κατηγορία:Ελληνική Επανάσταση του 1821
Μουσταφά Γκέκας

Ο **Μουσταφά Γκέκας** ήταν τουρκαλβανός φιλέλληνας στην περίοδο της Ελληνικής Επανάστασης
## Βίος
Μας είναι άγνωστα το που και πότε γεννήθηκε. Πιθανώς προερχόταν από εύπορη οικογένεια. Κατέβηκε στη Λειβαδιά και συνεργάστηκε επικεφαλής σαρανταπέντε ανδρών με τον Οδυσσέα Ανδρούτσο με τον οποίο πολέμησε στο Χάνι της Γραβιάς. Μετά τη σύλληψη του Ανδρούτσου τάχθηκε υπό τις διαταγές του Γκούρα επικεφαλής τριανταπέντε ανδρών και μετά το θάνατο του Γκούρα συνεργάστηκε με τον Καραϊσκάκη. Αγωνίσθηκε με τους Ιωάννη και Πανούτσο Νοταρά στη μάχη των Μαγουλιανών. Στη μάχη του Πειραιά τραυματίστηκε δύο φορές.

Η Ελληνική Διοίκηση αναγνώρισε τη συμβολή του στον αγώνα και του έδωσε το ποσό 1.000 γροσίων ενώ του παραχώρησε ‘’ενδεικτικό των εκδουλεύσεών του’’.
Ο Μουσταφά Γκέκας τέθηκε επίσης επικεφαλής της Οθωμανικής Εκατονταρχίας. Επί Ιωάννη Καποδίστρια έλαβε τον βαθμό του λοχαγού στα ελαφρά σώματα.

## Παραπομπές


## Πηγές
*Σπύρος Λουκάτος, «Τουρκο-αλβανικού φιλελληνισμού εράνισμα κατά την Ελληνικήν εθνεγερσίαν », Αθηνά, τομ.ΟΓ-ΟΔ, (1972-1973),σελ.48-49

Κατηγορία:Φιλέλληνες
Κατηγορία:Αλβανοί αγωνιστές του 1821
Λεάντρο Γκρέκο

μικρογραφία|Λεάντρο Γκρέκο
Ο **Λεάντρο Γκρέκο** (ιταλικά: **Leandro Greco**, γενν. 19 Ιουλίου 1986) είναι Ιταλός πρώην ποδοσφαιριστής που αγωνιζόταν ως μέσος. Πλέον, είναι βοηθός προπονητή στον ιταλικό σύλλογο Σιούντιρολ της Serie C.

## Καριέρα

### Οι πρώτοι σύλλογοι

Ο Γκρέκο ξεκίνησε την ποδοσφαιρική του καριέρα στην Ρόμα. Το 2003, δόθηκε ως δανεικός στην Αστρέα κι εκεί πετυχαίνει το πρώτο του γκολ. Στη συνέχεια μεταγράφηκε στην Ελλάς Βερόνα και είχε δύο πολύ καλές σεζόν παίζοντας 26 ματς στην πρώτη σεζόν και 15 στην άλλη. Πήγε το 2008 στη Ρόμα, αλλά το δεύτερο εξάμηνο του 2009 πήγε σαν δανεικός στη Πίζα και το 2010 ξανά σαν δανεικός στη Πιατσένζα.

### Ρόμα και Ολυμπιακός
Επέστρεψε στην Ρόμα τη σεζόν 2010-11 αλλά τον Ιούλιο του 2012 υπέγραψε τριετές συμβόλαιο με τον Ολυμπιακό, με τον οποίο κατέκτησε το πρωτάθλημα Ελλάδας (2013).

### Επιστροφή στην Ιταλία
Τον Ιούλιο του 2013, επέστρεψε στην Ιταλία, με μονοετές συμβόλαιο στην Λιβόρνο. Ακολούθησαν η Τζένοα (2014-2015), η Ελλάς Βερόνα (2015-2017), η Μπάρι (2017-2018), η Φότζια, η Κρεμονέζε (2018-2019), η Κοζέντζα (2019-2020), η Περούτζα (2020) και τελευταία η Σιούντρολ (2020-2021).

Κατηγορία:Ποδοσφαιριστές Ολυμπιακού Πειραιώς
Κατηγορία:Ιταλοί ποδοσφαιριστές
Κατηγορία:Ποδοσφαιριστές Ρόμα
Κατηγορία:Μέσοι ποδοσφαιριστές
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Ελλάς Βερόνα
Κατηγορία:Ποδοσφαιριστές ΑΚ Πίζα 2009
Κατηγορία:Ποδοσφαιριστές Πιατσέντζα Κάλτσιο 1919
Κατηγορία:Ξένοι ποδοσφαιριστές στην Ελλάδα
Κυκλώνας Ναργκίς

thumb|250px|Ο κυκλώνας Ναργκίς την 1 Μαΐου 2008
Ο **κυκλώνας Ναργκίς** (*Nargis*) ήταν ένας ισχυρός κυκλώνας και η χειρότερη φυσική καταστροφή στην ιστορία της Μιανμάρ. Ο τυφώνας σχηματίστηκε στις 27 Απριλίου 2008 στο Κόλπο της Βεγγάλης και έφτασε στη Μιανμάρ στις 2 Μαΐου, προκαλώντας μεγάλες καταστροφές και περισσότερους από 146.000 θανάτους. Στη Λαμπούτα μόνο, οι θάνατοι έφτασαν τους 80.000. Επίσης, οι εκτιμήσεις έκαναν λόγο για 55.000 αγνοούμενους. Θεωρείται ότι οι εκτιμήσεις της κυβέρνησης παρουσίασαν σκόπιμα έναν μικρότερο αριθμό και υπάρχουν υπόνοιες ότι η κυβέρνηση σταμάτησε τις επίσημες μετρήσεις όταν οι νεκροί ξεπέρασαν τις 138.000 χιλιάδες, για να αποφύγει μια πιθανή πτώση της. Οι συνολικές καταστροφές υπολογίστηκαν σε 10 δις δολάρια ΗΠΑ, οι ακριβότερες που έχουν προκληθεί από κυκλώνα στην περιοχή.

Ο Ναργκίς ήταν ο πιο θανατηφόρος ονοματισμένος κυκλώνας στο βόρειο Ινδικό, καθώς και ο δεύτερος πιο θανατηφόρος ονοματισμένος κυκλώνας όλων των εποχών, μετά τον τυφώνα Νίνα του 1975. Μαζί με τους μη ονοματισμένους τυφώνες, ο Ναργκίς είναι ο 8-ος πιο θανατηφόρος τυφώνας, αλλά λόγω της αβεβαιότητας των θανάτων που προκλήθηκαν από τον Ναργκίς και αυτών που προκλήθηκαν από άλλους τυφώνες, όπως ο κυκλώνας του Μπανγκλαντές του 1991, ο Ναργκίς μπορεί να θεωρηθεί ως ο έβδομος πιο θανατηφόρος τυφώνας όλων των εποχών.

## Χρονικό
Ο Ναργκίς ήταν ο πρώτος τυφώνας του 2008 στο βόρειο Ινδικό. Σχηματίστηκε στη κεντρική περιοχή του Κόλπου της Βεγγάζης. Αρχικά κινήθηκε προς τα βόρεια και, συναντώντας ευνοϊκές συνθήκες, έγινε ισχυρότερος. Ένα βόρειο ρεύμα ξηρού αέρα αποδυνάμωσε τον κυκλώνα, αλλά σύντομα ο κυκλώνας δυνάμωσε ξανά, με ταχύτητες ανέμου τουλάχιστον μέχρι 165 χλμ/ώρα, σύμφωνα με την Μετεωρολογική Υπηρεσία της Ινδίας. Σύμφωνα με άλλες μετρήσεις, οι άνεμοι είχαν ταχύτητα μέχρι 217 χλμ/ώρα, κατατάσσοντας των Ναργκίς ως κυκλώνα κατηγορίας 4 στην Κλίμακα Σαφίρ-Σίμπσον. Ο τυφώνας έφτασε στην Μυαμάρ στις 2 Μαΐου, στη μέγιστη ισχύ του. Ήταν ο πρώτος κυκλώνας που χτύπησε τη χώρα μετά τον τυφώνα Μάλα του 2006, ο οποίος αν και ισχυρότερος, δεν προκάλεσε τόσες καταστροφές. Ο τυφώνας πέρασε και από τη μεγαλύτερη πόλη της χώρας, την Γιανγκόν.

## Παραπομπές


Κατηγορία:Μιανμάρ
Κατηγορία:2008
Ναργκις
Κατηγορία:Φυσικές καταστροφές
Μπίλι Μπο

Ο **Βασίλης Κουρκουμέλης** (8 Φεβρουαρίου 1954 - 13 Ιουνίου 1987), γνωστός ως **Μπίλι Μπο**, ήταν Έλληνας σχεδιαστής μόδας. Προερχόμενος από φτωχό οικογενειακό περιβάλλον, έγινε ο γνωστότερος Έλληνας σχεδιαστής της εποχής του. Ήταν ο πρώτος διάσημος Έλληνας που πέθανε από τον τότε σχετικά άγνωστο ιό του AIDS, γεγονός που διέγειρε το ενδιαφέρον της ελληνικής κοινωνίας της εποχής.

## Βιογραφία
Γεννήθηκε το 1954 και καταγόταν από την συνοικία Καμίνια του Πειραιά, παιδί πολύτεκνης οικογένειας. Ξεκίνησε την καριέρα του τη δεκαετία του 1960 σαν χορευτής σε διάφορες μπουάτ που έδρευαν στην Πλάκα της Αθήνας. Το 1971 γνώρισε τον μετέπειτα συνεργάτη του Μάκη Τσέλιο. Αποφάσισαν να συνεργαστούν επαγγελματικά και αρχικά ξεκίνησαν μια επιχείρηση εισαγωγής αρωμάτων από τη Γαλλία. Σύντομα άλλαξαν κατεύθυνση και το 1973 ξεκίνησαν μια μπουτίκ υψηλής ραπτικής στην οδό Σόλωνος 1. Ονόμασαν το κατάστημα *Billy Bo*, μια παραφθορά του τραγουδιού της Κατερίνα Βαλέντε «Billy Boy», και ο Κουρκουμέλης υιοθέτησε και για τον ίδιο το όνομα. Παράλληλα σπούδασε σχέδιο μόδας στη σχολή *Βακαλό* και, όταν το σχετικό τμήμα διέκοψε τη λειτουργία του, ολοκλήρωσε τις σπουδές του στη σχολή *Βελουδάκη*. 

Η μπουτίκ είχε ήδη αρχίσει να συγκεντρώνει το ενδιαφέρον όμως η καριέρα του Μπο απογειώθηκε όταν κέρδισε το βραβείο του γυναικείου περιοδικού *[[Γυναίκα (περιοδικό)|Γυναίκα]].* Σύντομα κέρδισε την εμπιστοσύνη των κοσμικών κύκλων της Αθήνας, καθώς και μεγάλο πλήθος θαυμαστών καθώς και την υποστήριξη των δημοσιογράφων. Ακολούθησαν και άλλα καταστήματα στη Θεσσαλονίκη, τη Μύκονο, το Ψυχικό και στο κέντρο της Αθήνας. Το 1981 είναι η χρονιά που επιλέχθηκε να σχεδιάσει τις στολές των αεροσυνοδών της Ολυμπιακής Αεροπορίας, οι οποίες θα φοριούνταν για τα επόμενα πέντε χρόνια 1981-1986. Το μεγαλύτερο επίτευγμα ήταν η δημιουργία καταστήματος στην 5η Λεωφόρο της Νέας Υόρκης. Στα εγκαίνια του τον Δεκέμβριο του 1986 ο Μπο δεν παρευρέθηκε λόγω της ασθένειας του.

### Ασθένεια και θάνατος
Ο Μπίλι Μπο προσβλήθηκε από τον ιό HIV και στα τέλη της δεκαετίας του 1980 νόσησε με AIDS. Πριν πεθάνει, ο Μπίλι Μπο τηλεφώνησε από την Αμερική στη δημοσιογράφο Λένα Ζαννιδάκη, συντάκτρια του Ταχυδρόμου, με σκοπό να της δώσει μια τελευταία συνέντευξη. Άφησε την τελευταία του πνοή στις 13 Ιουνίου του 1987 σε ηλικία 33 ετών. Η ασθένεια και ο θάνατός του προκάλεσαν επιπλέον αίσθηση, καθώς η επιδημία του AIDS ήταν τότε ακόμα στην αρχή της στην Ελλάδα, και ο Μπίλι Μπο ήταν ο πρώτος διάσημος Έλληνας που έγινε γνωστό δημόσια ότι έχασε τη ζωή του από τη συγκεκριμένη ασθένεια.

## Παραπομπές


## Πηγές
**Μπίλι Μπο - Ζωή σαν πυροτέχνημα* (ένθετο του περιοδικού LIFE&STYLE, τεύχος 92, Αύγουστος 2008, εκδόσεις Λυμπέρη).

Κατηγορία:Έλληνες επιχειρηματίες
Κατηγορία:Έλληνες σχεδιαστές μόδας
Ταντέ Σισοφσκί

Ο **Ταντέους Σισόφσκι**, γνωστός ως **Ταντέ Σισοφσκί** (16 Φεβρουαρίου 1927 - 24 Φεβρουαρίου 2005), ήταν Γάλλος ποδοσφαιριστής, πολωνικής καταγωγής, ο οποίος υπήρξε από τους καλύτερους επιθετικούς των γαλλικών γηπέδων τη δεκαετία του 1950. Έχοντας πετύχει συνολικά 206 γκολ παραμένει ένας από τους καλύτερους σκόρερ όλων των εποχών στην Α' κατηγορία του γαλλικού πρωταθλήματος.

## Βιογραφία

Πολωνικής καταγωγής και ανθρακωρύχος από ηλικία 14 ετών, όπως και ο Ρεϊμόν Κοπά, ο Σισό εργαζόταν σε καθημερινή βάση στα ανθρακωρυχεία με τα αδέρφια του. Τις Κυριακές έπαιζε ποδόσφαιρο αγωνιζόμενος στην κορυφή της επίθεσης της ΟΣ Πιέν, ομάδας από την περιοχή της Μερτ-ε-Μοζέλ, έχοντας ως συμπαίκτη του τον Ροζέ Πιαντονί. Στη συνέχεια αναχώρησε με προορισμό την ΦΚ Μετς, όπου πέτυχε 45 τέρματα σε διάστημα 4 σεζόν. Στη γαλλική πρωτεύουσα και συγκεκριμένα στην Ρασίνγκ, όπου καθιερώθηκε ως ένας από τους πληρέστερους μεσοεπιθετικούς της μεταπολεμικής Γαλλίας, έχοντας διακριθεί ως πρώτος σκόρερ του γαλλικού πρωταθλήματος το 1956, το 1957, το 1959 και δεύτερος πίσω από τον Ζυστ Φονταίν το 1960. Αν και εκμεταλλεύτηκε την επιθετική τακτική του αγωνιστικού προφίλ της Παρί, η αίσθηση του γκολ αλλά και η δύναμη των σουτ του ήταν αξιοθαύμαστες. Οι αρκετοί τραυματισμοί του, εκ των οποίων δύο κατάγματα, κόστισαν στον Σισοφσκί ένα σημαντικό κομμάτι της καριέρας του, γεγονός ωστόσο που δεν του απαγόρευσε να βρίσκεται με 206 γκολ, μέχρι σήμερα, στην τέταρτη θέση των σκόρερ όλων των εποχών του γαλλικού πρωταθλήματος, πίσω από τους Ντέλιο Όνις (299), Μπερνάρ Λακόμπ (255) και Ερβέ Ρεβελί (216).

Η διεθνής καριέρα του Σισοφσκί, αν και σύντομη εξαιτίας των τραυματισμών του (είχε 13 συμμετοχές στη διάρκεια των οποίων πέτυχε 11 τέρματα), σημαδεύτηκε από έναν αγώνα μεταξύ της Γαλλίας και του Βελγίου στις 11 Νοεμβρίου 1956 (6-3) για την προκριματική φάση του Παγκοσμίου Κυπέλλου του 1958. Στην έδρα της Ρασίνγκ, όπου προπονούνταν επί τέσσερα χρόνια, ο Ταντέ Σισοφσκί πέτυχε πέντε τέρματα, επίτευγμα που έχει επαναληφθεί μόλις μία φορά στην ιστορία της Εθνικής Γαλλίας, συγκεκριμένα το 1913, από τον Εζέν Μαές.

## Καριέρα
* ΟΣ Πιέν  (νέοι)
* 1947-1952 :  ΦΚ Μετς (116 αγώνες και 45 γκολ στο πρωτάθλημα)
* 1952-1960 :  ΡΚ Παρί (207 αγώνες και 152 γκολ στο πρωτάθλημα)
* 1960-1961 :  Βαλανσιέν ΦΚ (28 αγώνες και 9 γκολ στο πρωτάθλημα)
* 1961-1962 :  ΦΚ Ναντ (19 αγώνες χωρίς γκολ στο πρωτάθλημα)
* Ομεκούρ  (ερασιτέχνες)

## Τίτλοι
* Πρώτος σκόρερ του Γαλλικού Πρωταθλήματος : 1956 (31 γκολ), 1957 (33 γκολ) και 1959 (30 γκολ), με την ΡΚ Παρί
* Πρώτος σκόρερ του Πρωταθλήματος Β' Κατηγορίας Γαλλίας : 1951 (23 γκολ - με την ΦΚ Μετς)

## Βιβλιογραφία
* Bertrand Munier : "Lorraine Etoiles du Sport" (Éditions Serpenoise 2008)

## Εξωτερικοί σύνδεσμοι

* Στατιστικά του Ταντέ Σισοφσκί στο footballdatabase.eu
* Προφίλ του Ταντέ Σισοφσκί στην ιστοσελίδα της FFF

Κατηγορία:Γάλλοι ποδοσφαιριστές
Κατηγορία:Ποδοσφαιριστές ΦΚ Μετς
Κατηγορία:Ποδοσφαιριστές ΦΚ Ναντ
Κατηγορία:Ποδοσφαιριστές Βαλανσιέν ΦΚ
Κατηγορία:Ποδοσφαιριστές Ρασίνγκ Κλαμπ ντε Φρανς
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Λιγκ 1
Πρωτάθλημα πετοσφαίρισης Α2 εθνικής κατηγορίας γυναικών 2011-2012

Το **πρωτάθλημα βόλεϊ Α2 κατηγορίας γυναικών της περιόδου 2011−12** έγινε με τη συμμετοχή 28 ομάδων χωρισμένες σε τρεις ομίλους. Οι τρεις πρωταθλήτριες των ομίλων προβιβάστηκαν στην Α1 κατηγορία.

## Βαθμολογίες

## Εξωτερικοί σύνδεσμοι
*Βαθμολογία Α' ομίλου, επίσημος ιστότοπος ΕΟΠΕ
*Βαθμολογία Β' ομίλου, επίσημος ιστότοπος ΕΟΠΕ
*Βαθμολογία Γ' ομίλου, επίσημος ιστότοπος ΕΟΠΕ



2011 2012
Α2 Γυναικων
Α2 Γυναικων
Κάστρο του Διδυμοτείχου

To **Κάστρο του Διδυμοτείχου** βρίσκεται  και είναι ένα από τα πιο σημαντικά κάστρα των Βαλκανίων. Αποτελούσε σημαντικό ορόσημο από τους αρχαίους χρόνους λόγω της γεωστρατηγικής του θέσης και του ισχυρότατου οχυρωματικού περιβόλου που το περιέβαλλε.

Το κάστρο διατηρείται στο μεγαλύτερο μήκος του, τα βυζαντινά τείχη του, έχουν μήκος 1 χ.λ.μ και το ύψος τους φτάνει τα 12 μέτρα, με τους πύργους του 24 στο σύνολο, κάποιοι από τους οποίους φέρουν μονογράμματα βυζαντινών προσωπικοτήτων ή διακοσμητικά και συμβολικά  μοτίβα.

Μέσα στο κάστρο υπάρχουν διασκορπισμένες λαξευμένες σπηλιές οι οποίες χρησιμοποιούνταν ως τμήματα κατοικιών. Κατά τον ιστορικό Προκόπιο, η ανακατασκευή των τειχών του Διδυμοτείχου έγινε επί Ιουστινιανού και η μετέπειτα ενίσχυσή τους,  επί Κωνσταντίνου Ε’ το 751. Ο Κωνσταντίνος Ταρχανειώτης, ενίσχυσε εκ' νέου τα τείχη το 1303.

Στο Κάστρο διατηρούνται σήμερα 24 πύργοι και μεταβυζαντινοί ναοί. Σε κάποιος πύργους υπάρχουν μονογράμματα Βυζαντινών Αυτοκρατόρων και διακοσμητικά μοτίβα. Μέσα στο κάστρο υπάρχουν διασκορπισμένες λαξευμένες σπηλιές οι οποίες χρησιμοποιούνταν ως τμήματα κατοικιών.

Το διάστημα από το 1713 ως το 1714, στο Κάστρο του Διδυμοτείχου διέμενε σε κατάσταση ημιαιχμαλωσίας ο βασιλιάς της Σουηδίας Κάρολος ο ΙΒ΄.

Το κάστρο συνοδεύουν αρκετοί μύθοι, ένας από τους πιο ξακουστούς είναι αυτός των Σαράντα Καμάρων.

## Φωτοθήκη


Εικόνα:20120603 Gate Kalioporta Pylh Gefyras Kale Didymoteixo Evros Greece.jpg|Η Πύλη της Γέφυρας (Καλιόπορτα) στο Κάστρο του Διδυμοτείχου.
Εικόνα:20120603 Vasilopoula tower Kale Didymoteixo Evros Greece Panoramic.jpg|Ο Πύργος της Βασιλοπούλας.
Εικόνα:20100523 castles Didymoteicho Evros Greece 1.jpg|Τμήμα του Κάστρου του Διδυμοτείχου και ο ορθόδοξος ναός του Σωτήρος Χριστού.



## Παραπομπές


Κατηγορία:Διδυμότειχο
Κατηγορία:Κάστρα Νομού Έβρου
Κατηγορία:Αρχαιολογικοί τόποι στον Έβρο
Κατηγορία:Βυζαντινά κάστρα στην Ελλάδα
Οικογένεια Σκυλίτση

Η **οικογένεια Σκυλίτση** (Schilizzi) είναι παλαιά οικογένεια εμπόρων της Χίου.

## Ιστορικό

Τον 18ο και 19ο αιώνα τα μέλη της εγκαταστάθηκαν σε διαφορετικά μέρη της Ευρώπης δημιουργώντας κλάδους στην Κωνσταντινούπολη, το Λονδίνο, τη Σμύρνη, τη Σύρο, τη Μασσαλία, τον Πειραιά κ.α. Ο κλάδος του Πειραιά ανέδειξε τους πολιτικούς και δημάρχους Πειραιά, Πέτρο Ομηρίδη, Αριστείδη Σκυλίτση, Δημοσθένη Ομηρίδη και Αριστείδη Σκυλίτση το νεώτερο. Ο κλάδος που εγκαταστάθηκε στο Λονδίνο αποτελούσε μια από τις πλουσιότερες οικογένειες της ελληνικής παροικίας. Από αυτόν κατάγεται η Έλενα Σκυλίτση-Στεφάνοβικ, δεύτερη σύζυγος του Ελευθερίου Βενιζέλου.

## Μέλη
Εμμανουήλ
:Θεόδωρος 1610-1680, σύζυγος Μαρία Καλαργύρου
::Στεφανής 1635-1700, σύζυγος Φιλομήλη Μαυρογορδάτου
:::Ιωάννης 1660-1730, σύζυγος Πομπέτα Σοφιανού
::::Πέτρος 1685;-1752;, σύζυγος Σκυλίτση
:::::Δημήτριος 1710-1773, σύζυγος Αριέτα Σίμπα
::::::Πέτρος 1735-1808;, σύζυγος Οριέτα Σκυλίτση
:::::::* Εμμανουήλ 1760-1843, σύζυγος Ενριέτα Κάπαρη
:::::::* Δημήτριος 1763-1843, σύζυγος Λούλα Μαξίμου
:::::::* Κωνσταντίνος 1766-1822, σύζυγος Ζωή-Ελισάβετ **Ομήρου**. Οι απόγονοι αυτού του κλάδου πρόσθεσαν το *Ομηρίδης* στο επώνυμό τους.
::::::::* Πέτρος Ομηρίδης Σκυλίτσης 1784-1872· δήμαρχος Πειραιά
::::::::* Στέφανος Σκυλίτσης 1786-1849, σύζυγος Αννέτα Σπάρταλη
:::::::::* Αριστείδης Σκυλίτσης (πρεσβύτερος) 1836-1890, σύζυγος Ελένη Νικολάου· δήμαρχος Πειραιά
::::::::::* Δημοσθένης Ομηρίδης Σκυλίτσης 1862-1935, σύζυγος Μελπομένη Αραβαντινού· δήμαρχος Πειραιά
::::::::::* Στέφανος Σκυλίτσης 1865-1928
:::::::::::* Αριστείδης Σκυλίτσης 1907-2006· δήμαρχος Πειραιά

Σκυλιτση
C4H9Cl

* Ο γενικός χημικός τύπος **C<sub>4</sub>H<sub>9</sub>Cl** μπορεί να αναφέρεται στα ακόλουθα τέσσεερα (4) ισομερή θέσης (+ 1 οπτικό = 5 συνολικά):

# 1-χλωροβουτάνιο ή **1-βουτυλοχλωρίδιο**, με σύντομο συντακτικό τύπο CH3CH2CH2CH2Cl.
# 2-χλωροβουτάνιο ή **2-βουτυλοχλωρίδιο** ή **δευτεροταγές βουτυλοχλωρίδιο**, με σύντομο συντακτικό τύπο CH3CH2CHClCH3 (σε δύο (2) οπτικά ισομερή).
# Μεθυλο-1-χλωροπροπάνιο ή **ισοβουτυλοχλωριδιο**, με σύντομο συντακτικό τύπο (CH3)2CHCH2Cl.
# Μεθυλο-2-χλωροπροπάνιο ή **τριτοταγές βουτυλοχλωρίδιο**, με σύντομο συντακτικό τύπο (CH3)3Cl.
Αναλυτική συνάρτηση

Στα μαθηματικά, μια **αναλυτική συνάρτηση** είναι μια συνάρτηση που τοπικά δίνεται από μια συγκλίνουσα δυναμοσειρά. Οι αναλυτικές συναρτήσεις χωρίζονται σε πραγματικές και μιγαδικές. Μια συνάρτηση είναι αναλυτική αν και μόνο αν είναι ίση με μια σειρά Τείλορ σε κάποια γειτονιά για κάθε σημείο.

Απλό παράδειγμα αναλυτικών συναρτήσεων μιας μεταβλητής είναι τα πολυώνυμα. Κάθε πολυώνυμο (πραγματικό ή μιγαδικό) είναι μια αναλυτική συνάρτηση. Αναλυτικές συναρτήσεις είναι επίσης η εκθετική συνάρτηση, η λογαριθμική συνάρτηση και οι τριγωνομετρικές συναρτήσεις.

## Βιβλιογραφία
*
*
*
*
*
*

## Παραπομπές



Κατηγορία:Μιγαδική ανάλυση
Πόλος

Η λέξη **πόλος** μπορεί να αναφέρεται:

## Γεωγραφία
*Βόρειος Πόλος, το βορειότερο άκρο της Γης
*Νότιος Πόλος, το νοτιότερο άκρο της Γης
*Μαγνητικός πόλος
**Μαγνητικός Βόρειος Πόλος

## Άλλα
*Πόλος (μιγαδική ανάλυση)
*Ιωάννης Πόλος, Έλληνας λόγιος του 15ου αιώνα
Βιτάλλιο

Με την εμπορική ονομασία **Βιτάλλιο** (Vitallium) φέρεται ένα ιδιαίτερο δύστηκτο κράμα που αποτελείται από  κοβάλτιο σε ποσοστό 60-65% ,  χρώμιο 20%,  μολυβδαίνιο 5%, και από διάφορα άλλα στοιχεία όπως σίδηρος, νικέλιο κ.ά. σε μικρότερα ποσοστά. 

## Χρήσεις
Το κράμα αυτό, όπως και ανάλογα άλλα κράματα αρχικά χρησιμοποιήθηκε στην οδοντιατρική και τεχνητές αρθρώσεις , λόγω του μικρού βάρους του και της ιδιαίτερης αντιδιαβρωτικής συμπεριφοράς του. Σήμερα όμως λόγω και της μεγάλης αντοχής σε υψηλές θερμοκρασίες χρησιμοποιείται περισσότερο εκτεταμένα κυρίως στη κατασκευή των πτερυγίων των στροβιλοσυμπιεστών, ή στροβιλοαντιδραστήρων, καθώς επίσης και στη χύτευση διαφόρων αντικειμένων που υπόκεινται σε υψηλές θερμοκρασίες. Η εφαρμογή χρήσης εν προκειμένω εκτείνεται και στην κατασκευή των θαλάμων καύσης των αεριοστροβίλων. 

Το κράμα αυτό φέρεται να πρωτοαναπτύχθηκε από τον Αλβέρτο Μέρικ (Albert W. Merrick) για λογαριασμό της AUSTENAL Laboratories, το 1932.

## Πηγές
* "Εγκυκλοπαίδεια Πάπυρος Larousse Britannica" τομ.14ος, σελ.381.

## Βιβλιογραφία
* Wojnar, L (2001). "Δομή πορώδες και μηχανικές ιδιότητες του κράματος vitalium τύπου για τα εμφυτεύματα". Χαρακτηρισμός Υλικών 46 (2-3): 221. doi : 10.1016/S1044-5803 (01) 00127-9 .
* Kaminski, M? Baszkiewicz, J? Kozubowski, J? Bednarska, Α? Barcz, Α? Gawlik, G? Jagielski, J (1997). Journal of Materials Science 32 (14): 3727. doi : 10.1023 / A: 1018607219482 .

## Εξωτερικοί σύνδεσμοι
*Άρθρα για την Vitallium από DentalArticles.com
*NASA άρθρο που παραπέμπουν σε Vitallium στροβιλοσυμπιεστές

Κατηγορία:Κράματα
Κατηγορία:Κράματα κοβαλτίου
Κατηγορία:Κράματα χρωμίου
Κατηγορία:Κράματα μολυβδαινίου
Κατηγορία:Βιοϋλικά
Κανονάκι

thumb|300px|Κανονάκι 79 τόνων.
Το **κανονάκι** (η ονομασία προέρχεται από το αραβικό "qanun", νόμος, δανεισμένη από την αρχαιοελληνική λέξη "κανών") είναι παραδοσιακό όργανο της Μέσης Ανατολής, γνωστό στην Ελλάδα από την αρχαιότητα ως τρίγωνο ή επιγόνειο και τους βυζαντινούς ως ψαλτήρι που επιβιώνει στη μικρασιάτικη παραδοσιακή μουσική. 

Είναι νυκτό όργανο, με εντέρινες χορδές, παίζεται με δύο πένες που προσδένονται με μεταλλικές δακτυλήθρες στους δείκτες των δύο χεριών. Σε κάθε χορδή, κινητοί καβαλάρηδες υψώνουν τους φθόγγους σύμφωνα με τα μικροδιαστήματα της παραδοσιακής μουσικής κλίμακας όπου κινείται ο οργανοπαίκτης.

## Παραπομπές

*Μουσείο Ελληνικών Λαϊκών Μουσικών Οργάνων, Κανονάκι 

Κατηγορία:Έγχορδα μουσικά όργανα
Κατηγορία:Μουσικά όργανα
Κατηγορία:Παραδοσιακά μουσικά όργανα